b'\n_START_ARTICLE_\nCharles Sumner Lund Hertzberg\n_START_SECTION_\n\xc5\xbdivljenjepis\n_START_PARAGRAPH_\nV letih 1899-01 je bil \xc5\xa1tudent na Kolid\xc5\xbeu svetega Andreja, nato pa je leta 1905 diplomiral na \xc5\xa0oli prakti\xc4\x8dne znanost Univerze v Torontu; postal je posvetovalni in\xc5\xbeenir. Leta 1902 se je pridru\xc5\xbeil 2. poljski \xc4\x8deti Kanadskih in\xc5\xbeenircev (Canadian Engineers) in leta 1904 je postal \xc4\x8dastnik. V sestavi 7. poljske \xc4\x8dete je bil leta 1916 poslan v Francijo. Naslednje leto je prejel voja\xc5\xa1ki kri\xc5\xbeec za zasluge v boju; istega leta je bil ranjen in bil poslan nazaj v Kanado. Tu je prevzel polo\xc5\xbeaj adjutanta Voja\xc5\xa1ke bolni\xc5\xa1nice Spadina v Torontu. Septembra 1918 je postal izvr\xc5\xa1ilni \xc4\x8dastnik 16. poljske \xc4\x8dete Kanadskih in\xc5\xbeenircev, ki je bila del Sibirske ekspedicijske sile (Siberian Expeditionary Force). \xc4\x8cez \xc5\xa1est mesecev je bil povi\xc5\xa1an v majorja in imenovan za \xc4\x8detnega poveljnika. Za zasluge v Sibiriji je prejel \xc4\x8ce\xc5\xa1koslova\xc5\xa1ki vojni kri\xc5\xbeec._NEWLINE_Med drugo svetovno vojno je bil 16. novembra 1939 imenoval za poveljnika in\xc5\xbeenircev 1. kanadske divizije s \xc4\x8dinom podpolkovnika. Maja 1940 je bil povi\xc5\xa1an v polkovnika. Ko je bil julija 1940 ustanovljen britanski 7. korpus, je bil imenovan za glavnega in\xc5\xbeenirca in povi\xc5\xa1an v brigadirja. 6. aprila 1942 je bil povi\xc5\xa1an v generalmajorja in imenoval za glavnega in\xc5\xbeenirca 1. kanadske armade; bil je prvi Kanad\xc4\x8dan na tem polo\xc5\xbeaju. Na tem polo\xc5\xbeaju je ostal do 23. junija 1943. Oktobra 1943 je od\xc5\xa1el v Indijo, kjer je postal svetovalec Jugovzhodnoazijskega poveljstva za hitro gradnjo letali\xc5\xa1\xc4\x8d. Tu se je oku\xc5\xbeil in umrl za \xc4\x8drnimi kozami._NEWLINE_Po njem so leta 1950 poimenovali Hertzebergerjev spominski pokal (Hertzberg Memorial Trophy), ki je namenjen rezervni in\xc5\xbeenirski enoti, ki je samostojna izvedla projekt pomembne trena\xc5\xbene oz. civilno-voja\xc5\xa1ke pomembnosti.\n_START_SECTION_\nDru\xc5\xbeina\n_START_PARAGRAPH_\nRodil se je Antonu Lundi Hterzbergu in njegovi \xc5\xbeeni Heleni Elizi Hertzberg. Dva njegova brata, generalmajor Halfdan Fenton Harboe Hertzberg in poro\xc4\x8dnik Olaf P. Hertzberg, sta bila tudi v voja\xc5\xa1ki slu\xc5\xbebi._NEWLINE_Poro\xc4\x8dil se je s Jessie Alexander.'